Батыс Опақ газ кен орны — Қазақстан Энциклопедиясы
"Батыс Опақ газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Батыс Опақ газ кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Батыс Опақ газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 297
TEXT: Қазақстан Энциклопедиясы Батыс Опақ газ кен орны - шусарысу шөгінді алабының Мойынқұм ішкі ойысындағы газ кен орны. Қызылорда қаласының солтүстік-шығысында 215 км жерде орналасқан. Құрылым 1980 жылы іздестіру бұрғылауын жүргізуге дайын болды. Кен орнын сыйыстырушы құрылым оңтүстік-батыс бағытта созылған жарылым бойына орналасқан антиклин түрінде ошарылады. Антиклиннің өлшемдері фамен жікқабатына тиесілі өнімді түзілімдердің беті бойынша 15 x3, 2 км, амплитудасы 173 м, ал төменгі Серпухов жікқабатына тиесілі газды әктастардың беті бойынша 18, 5 Х 3 км, амплитудасы 148 м. Қатпар дөңесіндегі фамендік жатынның тереңдігі 1861 м, биіктігі 13 м. Газды горизонттың жалпы қалыңдығы 13, 6 м, тиімді қалыңдығы 5, 2 м. Жинауыштарының кеуектілігі 9-14%, олар жарықшақты қүмтастардан құралған, жарықшақты-кеуекті типке жатады. Газға қанығу коэффициенті 0, 76. Бастапқы қойнауқаттық қысымы 18, 4 Мпа. 6, 6 мм штуцерде бастапқы дебит 30 мың м 3/тәу. Төменгі турне жікқабатына тиесілі бөлігінің ангидриттері мен сульфаттанған әктастарды жапқыш рөлін атқарады. Төменгі Серпухов жікқабатына тиесілі жатын 1286 м тереңдікте аршылды, биіктігі 50 мге жуық. Әктастардан құралған кеуекті-аралық және аралас типті жинауыштардың ашық кеуектілігі 3-10%. Ашық оқпанда бастапқы шығым 2-3 мың м 3/тәу-ті қүрады. Қалыңдығы 25 мден 128 мге дейінгі көнелігі шамалас ангидриттер жапқыш рөлін атқарады. Фамен жікқабатына тиесілі жатын газдарының құрамы: метан - 55, 34-83, 45%, этан - 2, 75-5%, пропан - 0, 86-1, 7%, изобутан - 0, 15-0, 5%, бутан - 0, 15-0, 4%. Серпухов жікқабатына тиесілі жатын газдарының құрамы, %: метан - 81, 31, этан - 13, пропан - 6, 0 т. Хлоркальцийлі құрамды фамен шөгінділерінің қойнауқаттық суларының тығыздығы 1192 кг/м 3, минералдылығы 258 г/л, онда өндірістік мелшерде йод, бром, бор, литий шоғырланған. Төменгі Серпухов горизонттарының хлоркальцийлі типті қойнауқаттық суларының тығыздығы 1180 кг/м 3, минералдылығы 218, 1 г/л, өндірістік мелшерде йод, бром, бор және литий шоғырланған. Кен орнында жұмыс жүргізіліп жатқан жоқ. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
